དང་བོ།ཆོས་ཕྱོགས་ནས་ལོ་བཅུའི་གོད་ཆག་སྟེ་རིག་གནས་གསར་བརྗེའི་རླུང་ནག་འཚུབ་མའི་སྐབས་སུ།གོང་རིམ་ནས་བཀའ་བཀྱོན་ཅིང་ལན་རེར་དམ་པ་ཁོང་ཉིད་ཁྲོམ་སྐོར་ལ་ཁྲིད་དེ་སྟོན་པའི་ན་བཟའ་མནབས་པ་དང་བོད་ཡིག་བེད་སྤྱོད་བྱས་པར་དགག་པ་ཚ་བེར་བ་བརྒྱབ་རུང་དམ་པ་ཁོང་གི་རང་གཤིས་རྩ་བ་ནས་མ་འགྱུར་བར་དམ་ཚིག་དང་སྡོམ་པ་སྲོག་བཞིན་བསྲུངས་པར་མ་ཟད།དམ་པའི་ཆོས་ལྟ་ཞོགབོད་ཡིག་ཏིལ་འབྲུ་ཙམ་ཡང་མཐོང་མི་ཆོག་པའི་ལོ་ཟླ་དེའི་ནང་ཁོང་གིས།ཨེ་ཝམ་ཡིག་གསར་དང་ཨང་ཡིག་འབྲི་བའི་རེའུ་མིག་ཟེར་བ་ཞིག་གསར་བཏོད་བྱས་པའི་ཐབས་ལ་བརྟེན་ནས་ཁ་བཏོན་དགེ་སྦྱོར་སོགས་ཆོས་སྤྱོད་སྣ་ཚོགས་དང་།སུམ་རྟགས་དག་གསུམ་གྱི་རྩ་བ་དང་སྡོམ་ཚིག་བྲིས་ཏེ་བོད་ཀྱི་སྐད་ཡིག་གི་སྲོག་རྩ་དམ་པོར་བཟུང་བ་དེ་ནི་རིན་ཐང་གཞལ་དུ་མེད་པའི་མཛད་རྗེས་ཤིག་སྟེ།འདི་ནི་བོད་ལ་མཚོན་ན།གློག་ཀླད་འཛམ་གླིང་ཅན་དུ་གཏོང་མཁན་གྱི་པེར་ཀེ་ཚིདང་བོད་ཡིག་འཛམ་གླིང་ཅན་དུ་སྒྱུར་མཁན་གྱི་ཆོབ་ཟིདང་ཆ་མཉམ་པའི་ཕྱག་རྗེས་རེད།ལྷག་པར་བསྟན་པ་ཕྱི་དར་གྱི་སྐབས་སུ་ཆོས་སྡེ་ཆེན་པོ་བླ་བྲང་དང་དམུ་དགེ་དགོན།དགོན་ལུང་དགོན།ཨ་མཆོག་མཚན་ཉིད་དགོན།ཆབ་མདོའི་དགོན་སོགས་དགོན་སྡེ་སོ་སོར་ཕེབས་ཤིང་གྲུབ་མཐའ་རིས་སུ་མ་ཆད་པར་དབང་ལུང་མན་ངག་གི་རྒྱུད་གནང་བ་སོགས་ནི་ཆོས་ཕྱོགས་ལ་བཞག་པའི་མཛད་རྗེས་ཡིན།